Изх. № 18123 /28.11.2018 г.

**УТВЪРЖДАВАМ:**

**ВЪЗЛОЖИТЕЛ,**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО” /п/**

**ВАЛЕРИ СТОЯНОВ**

 **ПРОТОКОЛ**

 **I.** На 22.11.2018 г. от 16.00 часа, в град София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 1461/22.11.2018г., на изпълнителния директор на ИА “ВКВПД”, в състав:

**Председател**: Елеонора Бонева – главен експерт в отдел „Управление на държавната собственост“, дирекция „Управление на собствеността и жилищен фонд“,

**Членове**:

1. Марияна Караиванова – главен експерт в отдел „Обществени поръчки“, дирекция „Управление на собствеността и жилищен фонд“

2. Цанислав Василев – юрисконсулт в отдел „Правно обслужване“,

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: **“Изготвяне на инвестиционен проект за извършване на реставрационни и възстановително-ремонтни дейности на сградата на ВК гр. Пловдив“.**

На 06.11.2018г. в профила на купувача е публикувана обява с изх. 16692/05.11.2018 г. за събиране на оферти за възлагане на горепосочената обществена поръчка със срок за получаване на офертите – 17:30 часа на 21.11.2018 година.

 До определения краен срок на 21.11.2018 г., в деловодството на ИА “Военни клубове и военно-почивно дело”, по реда на тяхното постъпване са подадени следните оферти:

|  |  |  |
| --- | --- | --- |
| **№** | Оферта вх. №/дата, час на постъпване | Име на участника |
| 1. | вх. № 15221/20.11.2018 г. – 12:42 ч. | Новиза ЕООД |
| 2. | вх. № 15266/21.11.2018 г. – 11:24 ч. | М- Синтез ЕООД |
| 3. | вх. № 15267/21.11.2018 г. – 12:00 ч. | Фрибул ООД |
| 4. | вх. № 15293/21.11.2018 г. – 15:50 ч. | Алфа Пи Проджект ООД |

Всички оферти са представени в запечатани и непрозрачни пликове. Няма оферти, постъпили след крайния срок.

На 22.11.2018г., председателят на комисията получи постъпилите четири оферти с приемо-предавателен протокол, съгласно чл. 48, ал. 6 от ППЗОП.

Председателят на комисията провери състава на присъстващите и след като установи, че присъстват всички членове на комисията откри заседанието.

На заседанието не присъстваха представители на кандидатите и участници в процедурата, съгласно чл. 54, ал. 2 от ППЗОП.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

 **ІІ.** На свое закрито заседание проведено на 27.11.2018 г., определената със заповед № 1461/22.11.2018 г. комисия продължи своята работа по разглеждането на офертите за участие в обществената поръчка по реда на тяхното подаване.

**1**. Участникът **Новиза ЕООД, ЕИК 200719510** е представил оферта с вх. № 15221/20.11.2018 г. При разглеждане на документите за подбор, комисията констатира, че участникът отговаря на предварително обявените от Възложителя условия и е представил всички изискуеми документи, посочени в обява изх. 16692/05.11.2018 г.

**2.** Участникът **М-Синтез ЕООД, ЕИК 130995816**  е представил оферта с вх. № 15266/21.11.2018 г. При разглеждане на документите за подбор, комисията констатира, че участникът отговаря на предварително обявените от Възложителя условия и е представил всички изискуеми документи, посочени в обява изх. 16692/05.11.2018 г.

**3.** Участникът **Фрибул ООД, ЕИК 103318710** е представил оферта с вх. № 15267/21.11.2018 г. При разглеждане на документите за подбор, комисията констатира следното:

Образец № 5 Протокол за оглед на обект, който е задължителен при подаване на оферта съгласно текста в обявата, НЕ Е подписан от представител на Възложителя.

С оглед изложеното, комисията не допуска участника до оценяване.

**4.** Участникът **Алфа Пи Проджект ООД, ЕИК 203911957** е представил оферта с вх. № 15293/21.11.2018 г. При разглеждане на документите за подбор, комисията констатира, че в декларация Образец № 13, участникът е декларирал дейности по „Проектиране и ремонт на сгради на СДПБЗН/Първа РСПБЗН при ГДПБЗН – МВР“. В обявата, раздел „Технически и професионални способности“ като минимално ниво е посочено „Проектиране на поне една сграда – недвижима културна ценност“. Посочената сграда е свалена от списъка с културни ценности с писмо № 7308 от 18.08.2005 г. на НИНКН.

С оглед изложеното, комисията не допуска участника до оценяване.

**III.** Комисията пристъпи към оценка на техническото предложение за изпълнение на поръчката, което отговаря на изискванията на Възложителя, по показателя **П1** - “*Качество на техническо предложение*”. Резултатите от оценяването са следните:

|  |  |  |  |  |
| --- | --- | --- | --- | --- |
| **№** | **Вх. №/дата и час** | **Участник** | **Оценка** | **Мотиви на комисията** |
| 1. 2.  | Вх. № 15221/20.11.2018 г.Вх. № 15266/21.11.2018 г. | **Новиза ЕООД****М-Синтез ЕООД** | **50т./****50%****100т./****50%** |  Представеното от участника техническо предложение отговаря на изискванията на Възложителя за изпълнение на поръчката, като включва задължителните елементи (т. 1 до т. 5).В изложената от участника стратегия за изпълнение на проектантската задача е включено извършване на исторически анализ и оценка на всички промени, направени през годините, ремонти и преустройства на сградата от гледна точка съответствие с нормативните изисквания, с цел, при необходимост и установени противоречия да се предвидят съответните корекции и промени.За архитектурното заснемане и обследване на фасадите, участникът предвижда участие на пълноправен геодезист, който ще направи детайлно заснемане на фасадите и дигитализиране, което ще повиши точността при определяне на необходимите реставрационно-възстановителни работи.Участникът е описал разпределението на ресурсите за изпълнение на проектирането, организацията на работата и разпределението на задачите и отговорностите на отделните експерти, които ще участват в екипа. Описани са методите на координация и комуникация с Възложителя за съгласуване на дейностите в процеса на проектиране.Към техническото предложение на участника е приложен график за изпълнение на отделните етапи при изготвяне на инвестиционния проект.Представеното от участника техническо предложение отговаря на изискванията на Възложителя за изпълнение на поръчката, като включва задължителните елементи (т. 1 до т. 5) и съдържа предложение за допълнително изготвяне на проекти по части: ОВК, ВиК, Пожарна безопасност, Пожароизвестяване, ПУСО, Ел. инсталации – силно и слабо токови, Акустика и Сценично осветление, без да се завишава стойността на поръчката.По преценка на участника, изготвянето на работни проекти по всички цитирани части е целесъобразно за извършване на ремонтни дейности на сграда с обществена функция, каквато е сградата на военния клуб в гр. Пловдив.Подробно е изложено разпределението на ресурсите за изпълнение на проектирането, организацията на работата и разпределението на задачите и отговорностите на отделните експерти, с които участникът цели постигане на качество и срочност при изпълнение на поръчката. Описани са методите на координация и комуникация с Възложителя за съгласуване на дейностите в процеса на проектиране.Участникът е направил подробно описание на задачите и последователността на тяхното изпълнение, както и описание на съдържанието на проектите по всяка част.В организационни мерки и похвати за изпълнение на поръчката, участникът е посочил, че ще приложи интегриран подход, който дава възможност за оптимизиране на професионалния принос на всички участващи в изготвянето на проекта. |

**IV.** Комисията продължи своята работа, като пристъпи към определяне на оценка на офертите, които отговарят на изискванията на Възложителя по критерия “оптимално съотношение качество/цена”:

Участникът **Новиза ЕООД** е предложил:

2.1. цена за изпълнение на поръчката в размер общо на **57 000.00 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 57 000.00/ 57 000.00 х 50 = 50 точки**

**П2 = 50 точки**

Формулата по която се изчислява „Комплексната оценка” за всеки участник е:

 **КО = П1х50% + П2х50%,** съответно

 **КО = 50х50% + 50 х50%= 25.00 + 25.00=50.00 точки**

Участникът **М - Синтез ЕООД** е предложил:

2.2. цена за изпълнение на поръчката в размер общо на **63 000.00 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 57 000.00/ 63 000.00 х 100 = 90.48 точки**

**П2 = 90.48 точки**

Формулата по която се изчислява „Комплексната оценка” за всеки участник е:

 **КО = П1х50% + П2х50%,** съответно

 **КО = 100х50% + 90.48 х50%= 50.00 + 45.24=95.24 точки**

 **V. Класиране на офертите:**

|  |  |  |
| --- | --- | --- |
| **№** | **УЧАСТНИК** | **Точки** |
| **1.** | **М- Синтез ЕООД** | **95.24** |
| **2.** | **Новиза ЕООД** | **50.00** |

Комисията определена да разгледа, оцени и класира офертите, събрани чрез публикуване на публична покана за възлагане на обществена поръчка с предмет: **“Изготвяне на инвестиционен проект за извършване на реставрационни и възстановително-ремонтни дейности на сградата на Военен клуб – гр. Пловдив”** предлага за изпълнител на обществената поръчка класирания на първо мястоучастник **М-Синтез ЕООД** с оферта вх. № 15266/21.11.2018 г. и **комплексна оценка от 95.24 точки.**

Комисията, определена със Заповед № 1461/22.11.2018г., състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр.

Комисията представя на Възложителя настоящия протокол за утвърждаване.

**ПРЕДСЕДАТЕЛ**: ........................./Е. Бонева/

**ЧЛЕНОВЕ**: 1. ......................./М.Караиванова/

 2. ......................./Ц. Василев/